open-index/open-wikipedia-markdown huggingface dataset:
Pengeboman Bali 2005

Pada 1 Oktober 2005, tiga letupan bom telah berlaku di pantai Jimbaran, Nusa Dua dan Kuta di Pulau Bali, Indonesia. 23 orang terbunuh (termasuk 3 pengebom berani mati) dan 130 orang cedera termasuk warga Australia dan Jepun.

Kejadian berlaku jam 18:50 WITA (UTC +8) di sekitar restoran pinggir pantai Jimbaran dan berdekatan "Hotel Four Seasons", Jimbaran, "Hotel Westin", Nusa Dua dan di "Pasar Raya Matahari" serta "Restoran Raja" di Kuta. Turut terlibat rosak ialah "Restoran Nyoman" dan "Restoran Tebah". 21 mayat mangsa dihantar ke Hospital Sanglah manakala 11 lagi ke Hospital Griya Asih.

Polis Indonesia juga menemui beberapa butir bom yang ditanam di dalam pasir di kawasan restoran pinggir pantai Jimbaran dan gagal meletup.

Pengeboman di Bali pada tahun 2005 ini telah dikaitkan dengan Jemaah Islamiah (JI). Polis Indonesia juga telah mengambil langkah drastik menyiarkan gambar-gambar pengebom yang disyaki menjadi dalang dalam kejadian tersebut. Mereka ini disyaki kerana bukti melalui lensa kamera keselamatan yang dipasang di kawasan tersebut telah menunjukkan mereka telah memakai jaket tebal dan berkeadaan mencurigakan. Mereka ini disyaki kerana keadaan mayatnya yang hanya tinggal kepala sahaja dan masih sempurna.

Jemaah Islamiah dan pengganas paling dicari, Azahari Husin dan Noordin Mohd Top warganegara Malaysia itu diburu polis selepas kejadian pengeboman Bali 2002 dengan ganjaran masing-masing RM400,000.

Presiden Indonesia Susilo Bambang Yudhoyono mengutuk kejadian ini dan berkata kerja-kerja risikan juga akan dipertingkatkan dan mereka yang bertanggungjawab dibawa ke pengadilan.

## Lihat juga
* Pengeboman Bali 2002
* Daftar Pengeboman di Indonesia

## Rujukan

## Pautan luar
*  Wikinews
Syarikat Pesawat Douglas

**Syarikat Pesawat Douglas** ditubuhkan oleh Donald Wills Douglas, Sr. pada Julai 1921. Syarikat ini telah mengeluarkan siri pesawat berawalan "DC" yang terkenal dalam industri penerbangan Amerika. Pengeluaran pesawatnya meliputi pasaran pesawat komersil dan ketenteraan dimana pesawat-pesawat tenteranya banyak digunakan dalam perang dunia kedua.

Pada tahun 1967, kompeni ini berusaha untuk memenuhi permintaan untuk DC-8 dan DC-9 tetapi operasinya diselubungi masalah kewangan dan kualiti pengeluarannya. Ini membuatkan DOuglas terpaksa bersatu dengan McDonnell Aircraft Corporation]] membentuk McDonnell Douglas. Kemudiannya, pada tahun 1997, McDonnell Douglas diambil alih Boeing.

## Pesawat Rekaan Douglas
*DT-1 (1921)
*DWC (1923)
*O-2 (1924)
*C-1 (1925)
*M-1 (1925)
*T2D (1927)
*BT-1/BT-2 (1930)
*Dolphin (1930)
*O-31 (1930)
*B-7/O-35 (1931)
*XT3D (1931)
*DC-1 (1933)
*DC-2 (1934)
*B-18 Bolo (1935)
*DC-3 (1935)
*TBD Devastator (1935)
*A-20 Havoc (1938)
*SBD Dauntless (1938)
*Douglas DC-4E  (1938)
*B-23 Dragon (1939)
*DC-4 (1939)
*DC-5 (1939)
*Douglas XB-19  (1941)
*A-26 Invader (1941?)
*BTD Destroyer (1943)
*XA-42/XB-42 (1944)
*A-1 Skyraider (1945)
*C-74 Globemaster (1945)
*XB-43 (1946)
*DC-6 (1946)
*D-558-1 Skystreak (1947)
*D-558-2 Skyrocket (1948)
*F3D Skyknight (1948)
*C-124 Globemaster II (1949)
*A2D Skyshark (1950)
*F4D Skyray (1951)
*A-3 Skywarrior (1952)
*X-3 Stiletto (1952)
*A-4 Skyhawk (1954)
*B-66 Destroyer (1954)
*DC-7 (1955?)
*F5D Skylancer (1956)
*C-133 Cargomaster (1956)
*F6D Missileer (1958)
*DC-8 (1958)
*DC-9 (1965)
Silas Papare

**Silas Ayari Donrai Papare** (18 Disember 1918 – 7 Mac 1978) ialah ahli politik dan ketua gerila Papua–Indonesia yang merupakan Pahlawan Nasional Indonesia.

Berasal dari Kepulauan Yapen, Papare berlatih dan bekerja sebagai jururawat sebelum Perang Dunia Kedua dan pada masa itu beliau membentuk tentangan tempatan dan mengumpulkan perisikan menentang tentera Jepun yang menduduki. Walaupun beliau awalnya berpandangan pro-Belanda selepas perang, pandangan ini beranjak selepas beliau terlibat dalam pemberontakan pro-Indonesia dan mengakibatkan tidak diwakilkan ke Persidangan Malino, kemudian dipengaruhi oleh Sam Ratulangi untuk mengasaskan Parti Kemerdekaan Indonesia Irian pro-Indonesia.

Berikutan kebangkitan yang gagal menentang Belanda, beliau dipenjarakan sebelum meninggalkan Papua pada 1949, hanya sekali kembali ke sana pada 1950. Beliau menjadi ahli perundangan antara 1954 hingga 1960 dan beliau menyertai Persidangan Meja Bulat dan Perjanjian New York. Papare kemudian mula mengkritik tindakan pemerintah Indonesia di Papua sepanjang 1960-an dan ditahan sebentar namun beliau kemudian kembali ke badan perundangan. Beliau meninggal dunia pada 1979, dan dijadikan Pahlawan Nasional pada 1993.

## Rujukan

## Bibliografi
*
*
*
*
*
Si Singamangaraja XII

**Patuan Bosar Sinambela** gelar **Ompu Pulo Batu**, dikenal sebagai **Si Singamangaraja XII**, adalah salah satu penguasa di Tanah Batak dari Dinasti Singamangaraja yang bertakhta di Bangkara. Si Singamangaraja XII dilahirkan di Bangkara, Toba, Indonesia, pada tahun 1845 dengan nama Patuan Bosar Sinambela. Bersama kedua putra tertuanya, Patuan Nagari Sinambela dan Patuan Anggi Sinambela, dan putrinya, Lopian boru Sinambela, Si Singamangaraja XII memimpin rakyat Batak melawan penjajahan Belanda.

Perjuangannya yang gigih dan pantang menyerah membuat Belanda kewalahan, di tambah lagi dengan karisma dan pengaruh Si Singamangaraja XII yang besar. Perjuangan Si Singamangaraja XII berakhir dengan tewasnya pada tanggal 17 Juni 1907 di Pearaja, Dairi. Ia ditembak oleh Belanda tepat di kepalanya. 

Untuk membuktikan bahwa pemimpin mereka sudah mati dan sekaligus menghentikan perjuangan rakyat Batak, Belanda mengarak keliling mayat Si Singamangaraja XII di sepanjang Pearaja hingga Sidikalang. 

Makam Si Singamangaraja XII beserta kedua puteranya yang juga tewas melawan Belanda yaitu Patuan Nagari Sinambela dan Patuan Anggi Sinambela berada di Soposurung, Balige, setelah dipindahkan dari Bangkara.
Siswondo Parman

**Siswondo Parman** (4 Ogos 1918 - 1 Oktober 1965) merupakan seorang pahlawan Indonesia.

Dilahirkan di Wonosobo, Indonesia, Siswondo meninggal dunia di Lubangbuaya, Jakarta dan dimakamkam di Taman Makam Pahlawan Kalibata, Jakarta.
Mohd Tamyes Abd Wahid

**Mohd Tamyes bin Abd Wahid** merupakan bekas Mufti Selangor dari 16 Mac 1998 sehingga 19 Mei 2021.Beliau dilahirkan di Sungai Besar, Sabak Bernam, Selangor, Mohd Tamyes adalah anak pertama daripada 10 adik-beradik.

## Pendidikan
Berikut merupakan tempat pendidikan yang beliau pernah belajar:
* 1958-1963: Sekolah Kebangsaan Parit Enam, Sungai Besar; 
* 1964-1969: Maahad Ehyaul Falah, Sungai Besar; 
* 1970-1972: Yayasan Pengajian Tinggi Islam, Nilam Puri, Kelantan;  
* 1973-1977: Universiti Al-Azhar, Kaherah, Mesir (Sarjana Muda Syari'ah dengan Kepujian;
* 1977-1978: Universiti Ain Syams, Kaherah, Mesir (Diploma  Pendidikan (Bahasa Arab).

## Bekerja
Mohd Tamyes berkhidmat sebagai pensyarah di Pusat Pendidikan Islam di Universiti Teknologi Mara, Shah Alam pada 1979.
Beliau berkahwin pada tahun yang sama, dan telah dianugerahkan dengan enam orang anak lelaki dan dua orang anak perempuan.

## Anugerah
*  :
**  Pingat Pekerti Yang Terpilih (PPT)
**  Darjah Kebesaran Dato' Paduka Mahkota Selangor  (DPMS) - **Dato**' 
**  Darjah Kebesaran Dato' Setia Sultan Sharafuddin Idris Shah (SSIS) - **Dato' Setia**
Masjid Umar

**Masjid Umar** yang terletaknya di Baitulmaqdis adalah masjid yang dibina oleh umat Islam di kawasan atau tempat Saidina Umar Al-Khatab bersembahyang selepas menolak pelawaan paderi besar Baitulmaqdis untuk bersolat di Church of the Holy Sepulchre. Masjid ini kini terletak bersebelahan dengan gereja besar orang Kristian itu. Ada juga yang menganggap bahawa Kubah Al-Sakhrah sebagai Masjid Umar.

## Sejarah
Pada tahun 638 masihi, selepas beberapa tahun kewafatan Nabi Muhammad s.a.w., tentera Islam mengepung Baitulmaqdis. Ketua Gereja Baitulmaqdis, Sophronius, menyerahkan kota itu selepas kepungan yang singkat. Cuma terdapat satu syarat iaitu perbincangan mengenai penyerahan itu mestilah menerusi Khalifah Saidina Umar Al Khatab sendiri, khalifah kedua Islam.

Saidina Umar memasuki Baitulmaqdis dengan berjalan. Tidak ada pertumpahan darah dan tidak ada pembunuhan oleh tentera Islam. Sesiapa yang ingin meninggalkan Baitulmaqdis dengan segala harta benda mereka, dibenarkan berbuat demikian. Sesiapa yang ingin terus tinggal dijamin keselamatan nyawa, harta benda, dan tempat beribadat mereka. Semua ini terkandung dalam Perjanjian Umariyya.

Mengikut cerita, Saidina Umar kemudiannya menemani Sophronious ke gereja Church of the Holy Sepulchre yang mana Saidina Umar ditawarkan bersolat di dalamnya. Saidina umar menolak takut akan timbulnya syak wasangka yang dapat menjejaskan penggunaan gereja itu sebagai tempat beribadat penganut Kristian. Saidina Umar sebaliknya menunaikan solat di sebelah selatan gereja tersebut yang kini merupakan tapak Masjid Umar di Baitulmaqdis.

## Lihat juga

* Masjid al-Aqsa
* Saidina Umar Al-Khatab

## Pautan luar
* http://www.noblesanctuary.com/mosqumar.html
Politik di Australia

### Kerajaan Persekutuan

Kerajaan Australia ialah di dalam bentuk kerajaan persekutuan. Kerajaan persekutuan terdiri dari Parlimen Australia (cabang legislatif), Perdana Menteri (cabang eksekutif), dan Mahkamah Persekutuan atau "Federal Court" (cabang kehakiman). Ketiga-tiga cabang ini saling memeriksa dan mengimbang antara satu sama lain.

#### Cabang Legislatif
Parlimen Australia adalah dwidewan dan terdiri dari Dewan Perwakilan Rakyat atau "House of Representatives" dan Dewan Senat atau "Senate". 

Dewan Rakyatnya terdiri dari 150 anggota, yang dipilih oleh rakyat dari kawasan pilihan raya masing-masing.

Senat pula terdiri dari  

Ahli-ahli Perwakilan Rakyat melalui sistem pilihan raya majoriti mudah. 

Kebanyakan rang undang-undang (bills) boleh diperkenalkan sama ada di "House of Representatives" atau "Senate". Sekiranya kedua-dua Dewan meluluskan rang undang-undang tersebut, Gabenor General akan di minta untuk menandatangani dan meluluskannya sebagai Akta. 

#### Cabang Eksekutif

Australia mengamalkan sistem raja berperlembagaan. Ketua negaranya ialah Ratu Elizabeth II yang diwakili oleh Gabenor Jeneral. Gabenor Jeneral Australia adalah dilantik oleh Ratu Elizabeth II setiap lima tahun. Peranan dan kuasa Gabenor Jeneral hampir sama dengan Yang di-Pertuan Agong di Malaysia. Antaranya termasuklah:

* membubarkan Parlimen dan mengisytiharkan pilihan raya yang baru; 
* mengisytiharkan Perdana Menteri yang baru dan melantik Menteri-menteri yang lain selepas pilihan raya; 
* meluluskan undang-undang yang melalui Dewan Parlimen - Senate dan House of Representatives; 
* melantik semua Hakim Persekutuan; Duta dan Pesuruhjaya Tinggi yang bertugas di seberang laut dan pegawai kanan kerajaan;
* memberi pengampunan melalui hak *prerogative of mercy*;

Disamping itu beliau juga berperanan sebagai Panglima Perang Australian Defence Force, semua staf militari berada di bawah bidangkuasanya. Walaupun begitu, secara praktiknya beliau hanya bertindak atas nasihat menteri-menteri serta Kabinet. Menteri Pertahanan adalah bertanggungjawab atas polisi pertahanan Australia.

Namun demikian kuasa eksekutif sebenarnya ialah ditangan Perdana Menteri yang dipilih oleh rakyat jelata. Kebanyakan kuasa eksekutif yang membabitkan rakyat dan kewangan negara adalah dibawah nasihat Perdana Menteri.

#### Cabang Kehakiman

### Kerajaan Negeri

### Kerajaan Tempatan
Sugiono

**Sugiono** (12 Ogos 1926-1 Oktober 1965) merupakan salah seorang pahlawan Indonesia yang terkorban dalam peristiwa Gerakan 30 September.

Dilahirkan di Gedaran, Gunungkidul, Indonesia, Kolonel Sugiono meninggal dunia di Kentungan, Yogyakarta dan dimakamkan di Taman Makam Pahlawan Semaki, Yogyakarta.
Albertus Soegijapranata

Mgr. Albertus Soegijapranata, S.J dilahirkan di Surakarta, Indonesia pada 25 November 1896.

Beliau meninggal dunia di Steyl, Belanda, pada 10 Julai 1963.

Beliau adalah salah seorang daripada kalangan Vikaris Apostolik. Sebagai seorang Pahlawan Nasional RI beliau dimakamkan di Taman Makam Pahlawan Giritunggal, Semarang.
Sukarjo Wiryopranoto

Sukarjo Wiryopranoto dilahirkan di Kesugihan, Cilacap, Indonesia 5 Jun 1903.

Beliau meninggal dunia di New York, Amerika Syarikat, 23 Oktober 1963.

Beliau TMP Kalibata, Jakarta.
Soepeno

Supeno dilahirkan pada 12 Jun 1916.

Beliau meninggal dunia di Ganter, Nganjuk, Indonesia pada 24 Februari 1949.

Beliau dimakamkan di Taman Makam Pahlawan Semaki, Yogyakarta.
Sekolah Kebangsaan Bandar Rinching

**Sekolah Kebangsaan Bandar Rinching** atau nama ringkasnya *SK Bandar Rinching*, merupakan sebuah Sekolah Kebangsaan yang terletak di Jalan 1/1, Seksyen 1 Bandar Rinching.

Pada 2009, Sekolah Kebangsaan Bandar Rinching memiliki 924 pelajar lelaki dan 838 pelajar perempuan, menjadikan jumlah keseluruhan murid seramai 1762 orang. Ia mempunyai seramai 110 orang guru.2009

## Sejarah

Sekolah Kebangsaan Bandar Rinching, dibuka secara rasmi pada 1 Januari 2003. Pada awal pembukaan ia hanya menempatkan murid tahun 1 hingga 4 sahaja dengan bilangan guru seramai 26 orang, bilangan murid 500 orang dan dibantu oleh seorang kakitangan sokongan, pada waktu itu sekolah ditadbir oleh Guru Penolong Kanan Kurikulum iaitu Puan Hajah Hamsiah binti Mohamad, sebelum kedatangan Guru Besar iaitu Encik Md Tumiran bin Sapuan pada 1 April 2003. Pada tahun 2004,kemasukan murid tahun 5 telah dibuka. Pada tahun 2005, kemasukan murid tahun 6 juga telah dibuka. Pada tahun 2005 juga sekolah ini telah mencatat sejarah dengan kejayaan 22 orang muridnya yang telah berjaya mendapat keputusan 5A bagi Ujian Penilaian Sekolah Rendah(UPSR). Pada tahun 2006,21 orang muridnya telah berjaya mendapat 5A bagi UPSR.Pada tahun 2016, sebanyak 5 orang telah mendapat 6A bagi UPSR.

Kedudukan sekolah yang strategik terletak antara Bandar Kajang dan Seremban dan kepesatan pembangunan kawasan sekitar menyebabkan sekolah ini menjadi tumpuan penduduk setempat. Murid sekolah ini datang dari sekitar Bandar Rinching yang sebelum ini pergi ke Sekolah Kebangsaan Semenyih. 

Sehingga 2007 SKBR mempunyai dua sessi persekolahan dengan bilangan tenaga pengajar seramai 79 orang dan 1446 orang murid termasuk 36 orang murid Pendidikan Khas Bermasalah Pembelaran. Pentadbiran sekolah turut dibantu oleh 4 orang kakitangan sokongan. Kemudahan prasarana yang terdapat di sekolah ini merangkumi 30 Bilik Darjah, 2 Makmal Sains, 2 Bilik ICT, Perpustakaan, Bilik Bimbingan Dan Kaunseling, Bilik Rawatan, Bilik SPBP, Bilik Pemulihan, Bilik J-QAF, Bilik Kemahiran Hidup, Bilik Pendidikan Seni, Bilik Mesyuarat, Bilik Guru, Ruang Pentadbiran, 2 Bilik Persalinan, Surau, Kantin, dan pelbagai kemudahan lain.

## Alamat
:Sekolah Kebangsaan Bandar Rinching
:Jalan 1/1, Bandar Rinching,
:43500  
:Selangor,  
:Telefon =  387247725
:Fax       = 387246712

## Pautan luar
* Sekolah Kebangsaan Bandar Rinching
* Facebook Sekolah Kebangsaan Bandar Rinching 
* Sekolah Kebangsaan Bandar Rinching
* Sejarah Bandar Rinching
Sekolah Kebangsaan Bandar Teknologi Kajang

**Sekolah Kebangsaan Bandar Teknologi Kajang** atau nama ringkasnya *SKBTeK* merupakan sebuah sekolah kebangsaan yang terletak di Jalan 3/12, Seksyen 3, Bandar Teknologi Kajang. 

Pada 2009, Sekolah Kebangsaan Bandar Teknologi Kajang memiliki 675 pelajar lelaki dan 651 pelajar perempuan, menjadikan jumlah keseluruhan murid seramai 1326 orang. Ia mempunyai seramai 73 orang guru.2009

## Sejarah
Jabatan Pendidikan Selangor mengambil alih pentadbiran sekolah ini pada 28.12.2002. Sekolah Kebangsaan Bandar Teknologi Kajang merangkumi kawasan seluas 10 ekar. Ia mempunyai 4 buah blok bangunan berangkai yang mampu memuatkan seramai 1350 orang murid. Terdapat sebanyak 30  buah  bilik darjah.

## Pencapaian

## Alamat
:Sekolah Kebangsaan Bandar Teknologi Kajang
:Jalan 3/12, Seksyen 3, Bandar Teknologi Kajang
:43500 Semenyih
:Selangor Darul Ehsan Malaysia
:Telefon =  0387248380
:Fax       = 0387248907

## Pautan luar
* **http://bba4053.edupage.org/SK** Bandar Teknologi Kajang
* Facebook Sekolah Kebangsaan Bandar Teknologi Kajang
Sekolah Kebangsaan Semenyih

**Sekolah Kebangsaan Semenyih** atau nama ringkasnya *SK Semenyih*, merupakan sebuah Sekolah Kebangsaan yang terletak di P. Pos Semenyih.

Pada 2009, Sekolah Kebangsaan Semenyih memiliki 1139 orang pelajar lelaki dan 1016 orang pelajar perempuan, menjadikan jumlah keseluruhan murid seramai 2155 orang. Ia mempunyai seramai 109 orang guru.2009

Sekolah kebangsaan ini dibina pada tahun 1898.

## Pencapaian

## Alamat
:Sekolah Kebangsaan Semenyih
:KM 33, Jalan Besar Seremban, 
 43500 Semenyih,
:Selangor Darul Ehsan, Malaysia
:Telefon =  387238088
:Faks    = 387236799

## Pautan luar
*https://www.facebook.com/share/p/16CKgjnS9S/
Sekolah Kebangsaan Rinching Hilir

**Sekolah Kebangsaan Rinching Hilir** atau nama ringkasnya *SK Rinching Hilir*, merupakan sebuah Sekolah Kebangsaan yang terletak di Kg. Rinching Hilir, Bangi.

Pada 2009, Sekolah Kebangsaan Rinching Hilir memiliki 310 pelajar lelaki dan 272 pelajar perempuan, menjadikan jumlah keseluruhan murid seramai 582 orang. Ia mempunyai seramai 41 orang guru.2009

## Sejarah
Pada tahun 1987 sekolah rendah kebangsaan Rinching Hilir telah mencipta sejarah dengan menjadi johan bola sepak bawah 12 tahun bagi daerah Hulu Langat. Sekolah ini telah mewakili Daerah Hulu Langat pada pringkat Daerah yang berlangsung di Sabak Bernam Selangor dan mendapat tempat ketiga keseluruhan. Ini adalah pencapai terbaik sehingga hari ini.

## Pencapaian
sekarang sk rinching hilir bangi terkenal dengan permainan sofbol dan ragbi rimau

## Alamat
:Sekolah Kebangsaan Rinching Hilir
:Kg. Rinching Hilir, 43000 , Bangi 
:Selangor, Malaysia
:Telefon =  389202975
:Fax       = 389202975

## Pautan luar
*
Sekolah Kebangsaan Ulu Semenyih

**Sekolah Kebangsaan Ulu Semenyih** atau nama ringkasnya *SK Ulu Semenyih*, merupakan sebuah Sekolah Kebangsaan yang terletak di Km 40, Jalan Sg. Lalang,.

Pada 2023, Sekolah Kebangsaan Ulu Semenyih memiliki murid seramai 747 orang, 5 orang AKP dan 47 orang guru.2009

## Sejarah

SK Ulu Semenyih telah diasaskan pada tahun 1915 oleh kerajaan Inggeris. 
Hulu Semenyih adalah sebuah mukim dan sekolah didirikan bagi kemudahan anak-anak penduduk setempat untuk belajar. 
Sekolah didirikan di Lot 1062 tapak seluas 5.1 ekar, Batu 24 Jalan Sg. Lalang. 
En. Mohd Sari selaku Guru Besar dan 2 orang guru telah ditempatkan.  

Senarai Guru Besar 
 

Pencapaian Sekolah Kebangsaan Ulu Semenyih :

Kalam Jamaie :
 
2009 : Johan Kalam Jamaie Peringkat Daerah Hulu Langat
2010 : Johan Kalam Jamaie Peringkat Daerah Hulu Langat

Pergerakan Puteri Islam Malaysia :

2010 : Johan Pertandingan Buku Log - Nurul Nabila Husna bt Zulkifli
     : Johan Pertandingan Tulisan Kreatif - Hanis Syakirah bt Suhaimi
     : Naib Johan Pertandingan Bercerita - Nur Syahidah bt Sopian

Bola Jaring : 

2009 & 2010 : Menyertai Pertandingan Bola Jaring Peringkat Sekolah,Zon dan Daerah.

Choral Speaking Zon Semenyih :

2011 : Tempat Ke-Tiga

Bola Jaring Peringkat MSSD Hulu Langat :

2011 : Tempat Ke-Lima

Program Nilam Sedaerah :

2011 : Nor Haziqah bt Nordin

Pertandingan Futsal Pra-Sekolah MSSD Hulu Langat :

2011 : Johan & Perman Terbaik : Adq Astraf
2011 : PPIM Peringkat Daerah Hulu Langat :

 1 . Puisidra ( Puisi dan Drama )
 2 . Buku Log 
 3 . Puteri Harapan 
 4 . Kraftangan dari Bahan Terbuang 

Semua Acara di atas adalah johan .. Yeah !!!

Juga menang Peringkat Negeri Selangor:

1. Puisidra tempat ketiga
2. Buku Log tempat kedua
3. Kraftangan dari Bahan terbuang mendapat johan.

## Alamat
:Sekolah Kebangsaan Ulu Semenyih
:Km 40, Jalan Sg. Lalang, 
:Selangor, Malaysia
:Telefon =  387233233
:Fax       = 387233233

## Pautan luar
* http://skus.bijak-it.com
Sekolah Menengah Kebangsaan Bandar Rinching

**Sekolah Menengah Kebangsaan Bandar Rinching** atau nama ringkasnya *SEMEKAR*, merupakan sebuah Sekolah Menengah Kebangsaan yang terletak di Jalan 2/9A Seksyen 5.

Pada 2009, Sekolah Menengah Kebangsaan Bandar Rinching memiliki 792 pelajar lelaki dan 733 pelajar perempuan, menjadikan jumlah keseluruhan murid seramai 1525 orang. Ia mempunyai seramai 90 orang guru.2009

**Sekolah Menengah Kebangsaan Bandar Rinching** ialah sebuah sekolah menengah yang dibina pada tahun 2004 di Fasa Lima, Bandar Rinching, Semenyih yang terletak pula di negeri Selangor, Malaysia. 

Sebagai sebuah sekolah  perjiranan, pelajar-pelajarnya datang dari sekitar Bandar Rinching. Pada suatu ketika, para pelajar Bandar Rinching harus ke Sekolah Kebangsaan Semenyih untuk persekolahan mereka. Maka dengan pembukaan sekolah ini, banyak masa, tenaga dan wang boleh dijimatkan, selain daripada memberikan kemudahan kepada para penduduk di Bandar Rinching. 

Sekolah Kebangsaan Bandar Rinching mengendalikan 20 buah kelas yang terdiri daripada Tingkatan 1 hingga Tingkatan 5. Ia mempunyai sebuah koperasi yang didaftarkan pada 23 Jun 2005 untuk kemudahan para pelajar.

## Alamat
:Sekolah Menengah Kebangsaan Bandar RiNCHING
:Jalan 2/9A Seksyen 5 
:Selangor, 
:Telefon =  387247578
:Fax       = 387247578
:Laman Sesawang = http://www.smkbr.edu.my/

## Lihat juga
* Bandar Rinching

## Rujukan


## Pautan luar
* Sekolah Menengah Kebangsaan Bandar Rinching
Sekolah Jenis Kebangsaan (Tamil) Ladang Semenyih

**Sekolah Jenis Kebangsaan (Tamil) Ladang Semenyih** atau nama ringkasnya *SJK (T) Ladang Semenyih*, merupakan sebuah Sekolah jenis kebangsaan Tamil yang terletak di Jalan Broga 43500 Semenyih, Selangor Darul Ehsan.

## Sejarah

## Pencapaian

## Alamat
R. Suprapto

R. Suprapto dilahirkan di Purwokerto, Indonesia pada 20 Jun 1920.

Beliau meninggal dunia di Lubangbuaya, Jakarta, 1 Oktober 1965 dan dimakamkan di Taman Makam Pahlawan Kalibata, Jakarta.
Soeroso

**Suroso** (lahir di Sidoarjo, Indonesia pada 3 November 1893) ialah menteri Sosial Indonesia ke-11. Beliau juga merupakan Gubernur Jawa Tengah pertama.

Beliau telah meninggal dunia pada 16 Mei 1981.
Suryo

**R.M. Suryo** (9 Julai 1898 - 10 September 1948) adalah Gabenor pertama Jawa Timur serta seorang pahlawan nasional Indonesia. 

Dilahirkan di Magetan, indonesia, Suryo meninggal dunia di Bago, Kedunggalar, Ngawi dan dimakamkan di Magetan. Sebuah monumen telah dibangunkan di Ngawi untuk mengenang jasanya.
Suryopranoto

**Suryopranoto** (1871 - 15 Oktober 1959) merupakan seorang rakyat Indonesia.

Dilahirkan di Yogyakarta, Indonesia, Suryopranoto meninggal dunia di Cimahi dan dimakamkan di Kotagedhe, Bantul.
Inul Daratista

**Ainur Rokhimah** atau lebih terkenal sebagai **Inul Daratista** (lahir 21 Januari 1979) merupakan seorang penyanyi dangdut yang terkenal di Indonesia. Beliau dikenali Ratu Goyang ‘Ngebor’ di Indonesia. Dikenali artis simbol seksi.

## Kehidupan peribadi
Beliau berkahwin dengan Adam Suseno pada 2007 dan dikurniakan seorang anak lelaki bernama Yusuf Ivander Damares.

## Bantahan
Pelbagai pihak membantah tarian gelek gerudi oleh Inul. Pada 22 Mei 2010, Datuk Hamisa Samat dari Wanita UMNO Kalabakan membantah konsert Inul pada  29 Mei 2010 di Kompleks Sukan Tawau. Inul didakwa menyumbang kepada keruntuhan akhlak di kalangan remaja. Demonstrasi bantahan juga diadakan di Masjid Al-Khauthar.

*

## Rujukan

## Pautan luar
*"Hips Don't Lie: A pop singer and a potentially violent culture war in the world's biggest Muslim state.", "The Wall Street Journal", April 3, 2007
Iwan Fals

**Iwan Fals** () merupakan seorang penyanyi, penulis lagu, pemuzik, ahli politik  Indonesia. Nama sebenarnya ialah "Virgiawan Listianto".

Iwan Fals dilahirkan di Jakarta. Anak-anaknya ialah:
* Galang Rambu Anarki (meninggal dunia pada April 1997), 
* Annisa Cikal Rambu Basae. 
* Rayya Rambu Robbani.

## Album
* Serenade Kembang Pete
* Frustrasi 
* Sarjana Muda (1981)
* Opini (1982) 
* Sumbang 
* Sugali 
* Kumenanti Seorang Kekasih 
* Sore Tugu Pancoran 
* Ethiopia 
* Aku Sayang Kamu 
* Lancar Kereta Tua 
* Wakil Rakyat 
* 1910 
* Mata Dewa 
* Antara Aku, Kau, dan Bekas Pacarku 
* Kemesraan 
* Swami I (Bento) 
* Swami II (Kuda Lumping)
* Kantata Takwa 
* Cikal 
* Belum Ada Judul 
* Hijau 
* Dalbo 
* Orang Gila 
* Terminal
* Mata Hati
* Orang Pinggiran
* Anak Wayang
* Lagu Pemanjat
* Kantata Samsara
* Live "Peristiwa Senayan"
* Best of the Best Iwan Fals (2001) 
* Suara Hati (2002) 
* Iwan Fals, In Collaboration with (2003)
* Manusia 1/2 Dewa
* Iwan Fals In Love
* 50:50
Sutoyo Siswomiharjo

Sutoyo Siswomiharjo dilahirkan di Kebumen, indonesia pada 23 Ogos 1922.

Beliau meninggal dunia Lubang Buaya, Jakarta pada 1 Oktober 1965.

Beliau adalah seorang Mejar Jeneral Tentera Nasional Indonesia yang menjadi korban dalam peristiwa Gerakan 30 September di Indonesia.

Ia dimakamkan di Taman Makam Pahlawan Kalibata, Jakarta.
Yusuf Makassar

Syech Yusuf Tajul Khalwati atau Syeikh Yusuf bin Abdullah al-Mankatsi atau Tuanta Salamaka atau Abdul Mahasin atau Hadiyatullah dilahirkan di Gowa, Sulawesi Selatan, Indonesia pada 3 Julai 1626
Beliau meninggal dunia di Zandvelt di muara Eerste River, Afrika Selatan pada 23 Mei 1699.

Beliau lahir di Gowa, Sulawesi Selatan dengan nama Muhammad Yusuf. Nama ini diberikan oleh Sultan Alauddin, raja Gowa, yang juga adalah sahabat keluarga ibunda Syekh Yusuf. Nama lengkapnya setelah dewasa adalah Tuanta Salamka ri Gowa Syekh Yusuf Abul Mahasin Al-Yaj Al-Khalwati Al-Makassari Al-Banteni.

## Pendidikan

Pendidikan agama diperolehinya dari Daeng Ri Tassamang, guru kerajaan Gowa. Syekh Yusuf juga berguru pada Sayyid Ba-lawi bin Abdul Al-Allamah Attahir di Bontoala dan Syeikh Jalaludin bin Ahmad Bafaqih al-Aidid yang berasal dari keturunan Hadramaut ke Aceh lalu di Cikoang.  Pada tahun 1644 sewaktu berusia 18 tahun, Syeikh Yusuf telah pergi ke Banten dan dikatakan telah belajar dengan Syeikh Abdul Muhyi Pamijahan. Seterusnya beliau ke Aceh dan dikatakan telah berguru dengan Syeikh Nuruddin ar-Raniri dan mendalami Tarikat Qadiriyah.

Di Banten beliau bersahabat dengan Sultan Agung Tirtayasa, yang kelak menjadikannya mufti Kesultanan Banten. 

Syeikh Yusuf juga sempat mencari ilmu ke Yaman, berguru pada Syeikh Abdullah Muhammad bin Abd Al-Baqi, dan ke Damsyik untuk berguru pada Syeikh Abu Al-Barakat Ayyub bin Ahmad bin Ayyub Al-Lhalwati Al-Quraisyi.

## Riwayat Perjuangan

Ketika Kesultanan Gowa mengalami kekalahan dalam perang terhadap Belanda, Syekh Yusuf berpindah ke Banten dan diangkat menjadi mufti di sana. Pada tempoh ini Kesultanan Banten menjadi pusat pendidikan agama Islam, dan Syekh Yusuf memiliki murid dari pelbagai daerah, termasuk 400 orang asal Makassar yang dipimpin oleh Ali Karaeng Bisai.

Ketika pasukan Sultan Ageng dikalahkan Belanda tahun 1682, Syekh Yusuf ditangkap dan diasingkan ke Sri Langka pada bulan September 1684.

Di Sri Langka, Syekh Yusuf tetap aktif menyebarkan agama Islam, sehingga memiliki ratusan murid, yang umumnya berasal dari India Selatan. Salah satu ulama besar India, Syekh Ibrahim ibn Mi'an, termasuk mereka yang berguru pada Syekh Yusuf.

Melalui jemaah haji yang singgah ke Sri Langka, Syekh Yusuf masih dapat berkomunikasi dengan para pengikutnya di Nusantara, sehingga akhirnya oleh Belanda, ia diasingkan ke lokasi lain yang lebih jauh, iaitu Afrika Selatan, pada bulan Julai 1693.

Di Afrika Selatan, Syekh Yusuf tetap berdakwah, dan memiliki banyak pengikut. Ketika ia meninggal dunia pada tanggal 23 Mei 1699, pengikutnya menjadikan hari wafatnya sebagai hari peringatan. Bahkan, Nelson Mandela, bekas presiden Afrika Selatan, menyebutnya sebagai 'Salah Seorang Putra Afrika Terbaik'.

## Rujukan
*

## Nota kaki
Tahi Bonar Simatupang

Tahi Bonar Simatupang dilahirkan di Sidikalang, Sumatera Utara pada 28 Januari 1920.

Beliau meninggal dunia di Jakarta pada 1 Januari 1990.Beliau merupakan penganut agama Kristian.Beliau mempunyai seorang isteri yang bernama Sumarti Simatupang Budiardjo.

Beliau pernah menuntut di Universiti Tulsa, Amerika Syarikat pada tahun 1969.

Beliau pernah menjawat jawatan sebagai Ketua Dewan Gereja-Gereja di Indonesia (DGI) dari 1959 hingga 1984.Beliau juga pernah menjadi Ketua Dewan Gereja-Gereja se-Asia dan Ketua Dewan Gereja-Gereja se-Dunia juga pernah menjadi Ketua Majlis Pertimbangan Persekutuan Gereja-Gereja di Indonesia pada tahun 1984.

## Pingat Kebesaran

* Bintang Mahaputera Adipradana (9 November 1995)

## Alamat

Jalan Diponegoro 55,
Jakarta Pusat, Indonesia
Agum Gumelar

**Agum Gumelar** dilahirkan di Tasikmalaya, Jawa Barat pada 17 Disember 1945 adalah bekas Menteri Perhubungan Indonesia.

Isterinya ialah Linda Amaliasari iaitu puteri kepada Achmad Tahir.

## Karier politik

* Menteri Perhubungan (29 Oktober 1999-26 Ogos 2000)
* Menteri Perhubungan dan Telekomunikasi (26 Ogos 2000-1 Jun 2001)
* Menteri Bidang Politik Sosial dan Keamanan (1 Jun 2001-23 Julai 2001)
* Menteri Pertahanan (10 Julai 2001-23 Julai 2001)
* Menteri Perhubungan dlam Kabinet Gotong Royong (10 Ogos 2000-2004).
* Anggota Dewan Pertimbangan Presiden Republik Indonesia (18 Januari 2018- Petahana)
Teuku Umar

**Teuku Umar** (Meulaboh, Aceh Barat, 1854 - 11 Februari 1899) ialah pemimpin sebuah gerila yang menentang Belanda di Aceh semasa Perang Aceh. Beliau jatuh ketika pasukan Belanda melancarkan serangan kejutan di Meulaboh. Tubuhnya dikebumikan di kawasan Mugo. Selepas kematian Teuku Umar, isterinya, Cut Nyak Dhien terus memimpin gerila menentang Belanda. Ia kemudian dijadikan Pahlawan Nasional Indonesia.

## Biografi

Umar menyertai pasukan gerila pada tahun 1873 pada usia 19 tahun. Pada mulanya, beliau bertempur di Meulaboh; Beliau kemudian memperluas operasinya ke berbagai bahagian di Aceh Barat.

Pada usia 20 tahun, Umar berkahwin dengan Nyak Sofia; Tidak lama kemudian, beliau mengambil Nyak Malighai sebagai isteri keduanya. Pada tahun 1880, Umar berkahwin dengan sepupunya Cut Nyak Dhien; Dhien kemudian menyertai beliau dalam kempen gerila.

Pada tahun 1883, kerajaan penjajah Belanda menandatangani perjanjian damai dengan gerila Aceh. Pada tahun yang sama, Umar menyertai mereka sebagai penguasa yang menyamar terhadap aduan Dhien, yang sedang berjalan melalui jajaran tentera penjajah. Selepas perang meletus lagi pada tahun 1884, Umar bekerja untuk menghentikan perjuangan rakyat Aceh. Untuk perkhidmatannya, pada 1 Januari 1894 Umar diberi gelaran Johan Pahlawan dan mengawal satu legion 250 tentera bersenjata lengkap. Akhirnya, Umar diberi kawalan lebih dari 120 tentera serta 17 leftenan.

Pada 30 Mac, 1896, Umar dan pasukannya ditinggalkan, dengan mengambil kira 800 senjata, 25,000 peluru, 500 kilogram (1,100 lb) peluru, dan 18.000 dolar. Bersama 400 tentera di bawah komando Panglima Polem Muhammad Daud, Umar menyerang tentera Belanda, membunuh 25 orang dan mencederakan 190.

Sebagai balasan, gabenor Belanda menghantar askar secara beramai-ramai untuk menangkap atau membunuh Umar. Umar terbunuh dalam serangan hendap pada 10 Februari 1899 di Meulaboh.

## Legasi

Pada 1930an, Sukarno menyofatkan Teuku Umar sebagai salah satu *pahlawan tiga-sekawan* bersama Diponegoro dan Imam Bonjol.

Teuku telah secara rasminya diiktiraf sebagai wira negara Indonesia. Terdapat banyak jalan yang dinamakan sempena beliau di seluruh Indonesia, termasuk jalan utama di pinggir bandar Menteng yang terkenal di Jakarta, serta lapangan di Meulaboh.

## Rujukan

## Bibliografi

*  **(Inggeris)**
* **(Inggeris)**
Untung Suropati

**Untung Suropati** merupakan seorang tokoh Indonesia. Beliau dilahirkan di Bali, Indonesia pada tahun 1660 dan meninggal dunia di Bangil, Pasuruan pada 5 November 1706. Beliau kemudiannya dimakamkan di Kota Surabaya.
Usman Janatin

Sersan Dua KKO (Anumerta) **Usman Janatin bin H. Ali Hasan** (18 Mac 1943 - 17 Oktober 1968) adalah seorang askar marin dari Indonesia berkhidmat dalam Korps Komando Operasi (KKO).

Beliau bersama-sama dengan seorang rakan seperjuangannya, Harun Thohir disabitkan kesalahan mengebom sebuah bangunan bank dalam Pusat Bandar Singapura saat berlakunya Konfrontasi Indonesia-Malaysia lalu dihukum mati pemerintah Singapura pada 17 Oktober 1968 atas tuduhan meletakkan bom, dan dimakamkan di Taman Makam Pahlawan Kalibata, Jakarta.

## Biografi
### Awal hidup
Janatin lahir di Desa Jatisaba, Kabupaten Purbalingga di Jawa Tengah pada tanggal 18 Mac 1943 Ia lulus dari sekolah menengah pada tahun 1962

Pada 1 Jun 1962, beliau menyertai Korps Marinir Indonesia.

### Semasa Konfrontasi
Selama Konfrontasi Indonesia-Malaysia, ia diangkat sebagai salah satu dari tiga relawan untuk melayani dalam sebuah operasi militer yang disebut Komando Siaga (kemudian berganti nama menjadi Komando Mandala Siaga), yang dipimpin oleh Wakil Laksamana Madya Udara TNI Omar Dhani. Kemudian ia ditempatkan di Pulau Sambu, (sekarang berada di wilayah Kepulauan Riau).

;Operasi mengebom MacDonald House
Pada 8 Mac 1965, dia, Harun Thohir, dan Gani bin Arup ditugaskan untuk melakukan suatu sabotase jauh di pusat bandar Singapura di mana mereka diarahkan  mengebom sebuah pencawang tenaga elektrik menggunakan 12.5 kilogram (atau 28 oz) bahan peledak.

Ketiga-tiga mereka sebaliknya menyasarkan sebuah bangunan komersial milik Hong Kong and Shanghai Bank, yang sekarang dikenal sebagai MacDonald House. Letupan yang berlaku pada 10 Mac 1965 menewaskan enam orang dan melukai sedikitnya 33 lainnya, yang semuanya warga awam tak berdosa.

Ketika ketiga-tiga merekA melarikan diri, Janatin dan Thahir pergi ke pantai, sementara Gani memilih rute yang berbeda. Janatin dan Thahir merampas perahu bermotor untuk cuba melarikan diri, namun perahu motor rosak. Mereka ditangkap oleh pasukan patroli Singapura pada 13 Maret 1965 dan dihukum karena pembunuhan, karena mereka telah mengenakan pakaian sipil pada saat itu dan telah menargetkan bangunan sipil, dan dijatuhi hukuman mati oleh pengadilan Singapura.

### Penghukuman mati
Usman dan Harun dihukum gantung di Penjara Changi, Singapura pada 17 Oktober 1968. Jenazah Usman dibawa kembali ke Indonesia dan dimakamkan di Taman Makam Pahlawan Kalibata di Jakarta.

## Kehormatan diberi pemerintah Indonesia
Nama beliau diabadikan menjadi nama Jalan di depan Markas Korps Marinir (Jalan Prajurit KKO Usman dan Harun), Kwitang, Jakarta Pusat. Kapal Republik Indonesia, KRI Usman-Harun (359).
Sekarang pun nama Jannatin diabadikan menjadi nama sebuah masjid di daerah Cilandak, Jakarta Selatan.

## Rujukan

## Bibilografi
* 
* 
* 
* Saefudin, Arif (2017). Patriot Bangsa dari Kota Perwira: Biografi Usman Janatin, 1943-1968. Jakarta: Fasilitasi Penulisan Direktorat Sejarah.

## Pautan luar

*  HIDEAWAYS OF THE RICH AND INFAMOUS  - salah satu bagiannya menjadi sumber artikel ini
Yosaphat Sudarso

Laksamana Madya **Yosaphat Sudarso** (24 November 1925 - 13 Januari 1962) merupakan pahlawan nasional Indonesia. Beliau dilahirkan di Salatiga dan meninggal dunia di Laut Aru,ketika Operasi Trikora,iaitu konflik diantara Indonesia dan Belanda di Papua Barat (kemudian dikenali sebagai Irian Jaya).Nama beliau kemudiannya diabadikan pada sebuah Kapal Perang Tentera Laut Indonesia (KRI Yos Sudarso),dan sebuah pulau yang terletak di wilayah Papua.
Zainal Mustafa

Kiai Haji Zainal Mustafa dilahirkan di Bageur, Cimerah, Singaparna, Tasikmalaya, Indonesia pada tahun 1899.

Beliau meninggaldunia di Jakarta pada 28 Mac 1944.

Beliau kemudiannya dimakamkan di Taman Makam Pahlawan Tasikmalaya.
Zainul Arifin

**Kiai Haji Zainul Arifin** (2 September 1909 Barus, Sumatera Utara &ndash; 2 Mac 1963 Jakarta) ialah seorang ahli politik Indonesia.

Beliau ialah seorang pahlawan nasional Indonesia dan dimakamkan di Taman Makam Pahlawan Kalibata, Jakarta.
Wahidin Sudirohusodo

**Wahidin Sudirohusodo** adalah seorang doktor kelahiran Jawa yang juga pengasas bersama persatuan Boedi Oetomo.

Beliau dilahirkan di Mlati, Yogyakarta pada 7 Januari 1852.

Beliau meninggal dunia di Yogyakarta, Indonesia pada 26 Mei 1917 seterusnya dimakamkan di  Mlati, Yogyakarta.
Ruqayyah

**Ruqayyah** merupakan putri Rasulullah, Nabi Muhammad s.a.w dari Khadijah yang dipersuntingkan oleh Utbah bin Abu Lahab sewaktu zaman Jahiliah. 

Setelah munculnya Islam dan turunnya ayat yang bererti "Celakalah kedua tangan Abu Lahab dan dia juga akan celaka" (S. Al-Masad ayat 1),dia langsung dicerai oleh suaminya atas perintah Abu Lahab. Dia memeluk Islam bersama ibunya. Kemudian dia dikahwini oleh Uthman bin Affan dan ikut bersama suaminya hijrah ke Abessina (Eriteria sekarang), kemudian mereka kembali dan menetap di Madinah seterusnya meninggal di kota itu pada 2 Hijrah.
Zainab

Zainab merupakan puteri sulung Rasulullah, Nabi Muhammad s.a.w yang dipersuntingkan oleh Abul As ibn ar-Rabiah. 

Zainab memeluk agama Islam dan ikut hijrah ke Madinah, sementara suaminya bertahan dalam agamanya di Mekah sampai dia tertawan dalam peperangan Badar. 

Di saat itu, Rasulullah meminta kepadanya untuk menceraikan Zainab, lalu diceraikannya. Setelah Abul As masuk Islam, Rasulullah saw. mengahwinkan mereka kembali.

Zainab wafat pada 8 Hijrah.
Fatimah al-Zahra

**Saidatina Fatimah az-Zahrah (RA)** (disebut Fatimah *az*-Zahra) ialah puteri bongsu yang mulia Rasulullah SAW, Muhammad bin Abdullah bin Abdul Muthalib bin Hasyim.

Siti Fatimah al-Zahra dilahirkan pada hari Jumaat 20 Jamadil Akhir iaitu tahun kelima sebelum Nabi SAW menjadi Rasul. Ketika itu kaum Quraisy sedang memperbaiki dan membangun kembali Kaabah disebabkan banyak kerosakan pada bangunan tersebut. 

Siti Fatimah puteri kesayangan Nabi Muhammad mendapat gelaran *al-Sidiqah* (wanita terpercaya), *al-Thahirah* (wanita suci) al-Mubarakah (yang diBerkati Allah) dan gelaran yang paling sering disebutkan, Fatimah al-Zahrah (bunga yang mekar semerbak).

Beliau juga digelari al-Batul, iaitu yang memusatkan perhatiannya pada ibadah atau tiada bandingnya dalam hal keutamaan, ilmu, akhlaq, adab, hasab dan nasab.

Fatimah lebih muda daripada Zainab, isteri Abil Ash bin Rabi' dan Ruqayyah, isteri Uthman bin Affan. Juga, beliau lebih muda daripada Ummu Kalsum.

Siti Fatimah al-Zahrah menyaksikan sendiri betapa halangan dan rintangan yang telah dihadapi ayahandanya dalam memperjuangkan Islam. Pernah ketika Nabi dihina, dimaki hamun, malah diletakkan najis binatang ketika Nabi sedang sujud, menyembah Allah SWT; dengan tangisan kesedihannya Siti Fatimah membersihkan tubuh Nabi daripada kotoran yang ditaburkan oleh kaum Quraisy.

Rasulullah pernah berkata, "Fatimah sebahagian daripada ku, dan barang siapa yang menimbulkan kemarahannya juga menimbulkan kemarahanku." 

Rasulullah pernah bercerita tentang kearifan yang dicapai oleh Fatimah kepada Salman Al-Farisi. Baginda bersabda, "Wahai Salman, ketahuilah bahawa Allah SWT telah memenuhi kalbu dan seluruh jiwa raga puteriku dengan keimanan." Al-Hassan menuturkan: "Ibuku adalah dia yang memenuhi malamnya dengan doa dan munajat hanya kerana umat Muhammad." 

Sebagai pendamping hidup Imam Ali RA, Fatimah juga tampil sebagai isteri yang ideal dan suri rumah yang penuh bertanggungjawab. 

Demikian besar peribadi Fatimah sehingga insan sehebat Saidina Ali berasa tenang dan damai di sisinya. "Demi Tuhan, hingga akhir hayatnya, tidak pernah aku merasa kecil hati dengan perilakunya atau memaksanya. Begitu juga tidak pernah dia merasa marah terhadapku atau tidak mentaatiku. Saat aku melihat Fatimah," kata Saidina Ali, "hilanglah duka dari seluruh jiwaku."

## Rujukan
Ummu Kalsum

Ummu Kalsum merupakan puteri Rasulullah, Nabi Muhammad s.a.w dari Khadijah yang dipersuntingkan oleh Utaibah bin Abu Lahab pada masa Jahiliah. 

Setelah turunnya ayat yang ertinya: "Binasalah kedua tangan Abu Lahab dan sesungguhnya dia juga akan binasa." (S. Al-Masad ayat 1) ia dicerai oleh Utaibah atas perintah Abu Lahab. Sepeninggal kakaknya, Ruqaiyah, istri pertama Usman dia dinikahi oleh Uthman bin Affan.

Dia ikut berhijrah ke Madinah.
Quraisy

**Bani Quraisy** (Arab: ) merupakan puak utama di Makkah al-Mukarramah. Nabi Muhammad s.a.w. berasal dari suku ini. Diorang membuat karavan ke Syam masa musim panas & Yaman masa musim sejuk.

## Sejarah pembangunan oleh bangsa Quraisy

Ketika Rasulullah mencapai usia dewasa (menurut riwayat lain; ketika berumur dua puluh lima tahun), ada seorang wanita membuat tungku di dekat Kaabah. Percikan apinya mengenai kain Kakbah sehingga mengakibatkan kebakaran. 

Lalu bangsa Quraisy merobohkannya dan membangunnya kembali. Di saat peletakkan Hajar Aswad mereka (Qabilah-qabilah Quraisy) saling bertengkar; siapakah yang berhak meletakkannya? Mereka berkata, "Mari kita tentukan siapa yang pertama-tama masuk melalui pintu Bani Syaibah maka dialah yang akan meletakkannya." Setelah nampak bagi mereka bahawa yang pertama masuk dari pintu Bani Syaibah adalah Rasulullah saw. mereka menetapkan beliau untuk meletakkannya. 

Rasulullah mengambil sepotong kain dan meletakkan Hajar Aswad di tengahnya kemudian memintakan setiap suku untuk memegang hujungnya. (Menurut riwayat lain; Nabi saw. memilih kepala-kepala suku), masing-masing memegang hujung kain tersebut kemudian mereka mengangkat Hajar Aswad. Rasulullah mengambilnya dan meletakkannya di tempatnya semula. Bangsa Quraisy membuat enam tiang penyangga di dalam Kakbah yang diletakkan dalam dua baris.	

Bangsa Quraisy juga telah meninggikan letak pintu Kaabah atas usulan Abu Hudzaifah bin Mughirah yang mengatakan, "Wahai kaum, tinggikanlah pintu Kakbah sehingga tidak dapat dimasuki kecuali dengan menggunakan tangga, agar tidak ada yang akan memasukinya kecuali orang yang kamu sukai. 

Apabila ada orang yang kamu benci mencuba memasukinya kamu dapat melemparinya sampai dia jatuh, dan ini dapat menjadi pelajaran buat yang melihatnya." Kemudian bangsa Quraisy melaksanakan usulan tersebut dan menambah ketingginya dari sembilan menjadi lapan belas hasta, namun bangsa Quraisy kerana kekurangan sumber kewangan, mereka mengurangkan bangunan Kaabah dari apa yang dibangunkan oleh Nabi Ibrahim as. enam hasta di sebelah utara.
Muharam

**Muharam** (محرّم) adalah bulan pertama dalam Sistem Takwim Hijrah. Pada asasnya, Muharram membawa maksud 'diharamkan' atau 'dipantang' iaitu Allah SWT melarang melakukan peperangan atau pertumpahan darah. Namun demikian larangan ini ditamatkan setelah pembukaan Makkah (Al Baqarah: 91). 

Sejak pemansuhan itu, umat Islam boleh melaksanakan tugas dan ibadat harian tanpa terikat lagi dengan larangan berkenaan. Rasulullah s.a.w telah menamakan bulan Muharram sebagai bulan Allah (shahrullahi). 

Sandaran yang dilakukan oleh Baginda s.a.w kepada Allah SWT lantaran kemuliaan dan kelebihan bulan ini kerana sesungguhnya Allah SWT tidak merujukkan kepadaNya melainkan oleh golongan khowas (terkhas) dalam kalangan makhluk-makhlukNya.

Daripada Al-Hassan Al-Basri rahimahumullah sesungguhnya Allah SWT telah membuka lembaran tahun baru di dalam takwim Islam dengan bulan Muharram. Tidaklah kedapatan bulan yang lebih mulia dalam takwim Islam di sisi Allah SWT itu selepas bulan Ramadhan melainkan bulan Muharram. Ia dinamakan bulan Allah yang khas disebabkan besarnya kehormatannya.

## Peristiwa Penting
### 1 Muharram
* Khalifah Umar Al-Khattab r.a. menetapkan 1 Muharram adalah hari pertama bagi setiap tahun baru Islam (Kalendar Hijriah).

### 10 Muharram
* 10 Muharram juga dikenali sebagai Hari Asyura. Pada hari itu banyak terjadi peristiwa penting yang mencerminkan kegemilangan bagi perjuangan yang gigih dan tabah bagi menegakkan keadilah dan kebenaran.
* Nabi Adam a.s bertaubat kepada Allah. 
* Nabi Idris a.s diangkat oleh Allah ke langit. 
* Nabi Nuh a.s diselamatkan Allah keluar dari perahunya sesudah bumi ditenggelamkan selama enam bulan. 
* Nabi Ibrahim a.s diselamatkan Allah dari pembakaran Raja Namrud. 
* Allah menurunkan kitab Taurat kepada Nabi Musa a.s. 
* Nabi Yusuf a.s dibebaskan dari penjara. 
* Penglihatan Nabi Ya'qub a.s yang kabur dipulihkan Allah SWT. 
* Nabi Ayub a.s dipulihkan Allah dari penyakit kulit yang dideritainya. 
* Nabi Yunus a.s selamat keluar dari perut ikan paus setelah berada di dalamnya selama 40 hari 40 malam. 
* Laut Merah terbelah dua untuk menyelamatkan Nabi Musa a.s dan pengikutnya dari tentera Firaun. 
* Kesalahan Nabi Daud a.s diampuni Allah SWT.
* Nabi Sulaiman a.s dikurniakan Allah kerajaan yang besar.
* Hari pertama Allah menciptakan alam. 
* Hari Pertama Allah menurunkan rahmat.
* Hari pertama Allah menurunkan hujan.
* Allah menjadikan 'Aasy.
* Allah menjadikan Luh Mahfuz.
* Allah menjadikan alam. 
* Allah menjadikan Malaikat Jibril a.s. 
* Nabi Isa a.s diangkat ke langit
Safar

**Safar** () adalah bulan kedua mengikut perkiraan kalendar Islam yang berdasarkan tahun Qamariah (perkiraan bulan mengelilingi bumi). Safar ertinya kosong seakar dengan "sifar" ( *ṣifr*) Dinamakan Safar kerana dalam bulan ini orang-orang Arab sering meninggalkan rumah mereka menjadi kosong kerana melakukan serangan dan menuntut pembalasan ke atas musuh-musuh mereka. Antara peristiwa-peristiwa penting yang berlaku dalam sejarah Islam pada bulan ini ialah Peperangan Al-Abwa pada tahun kedua Hijrah, Peperangan Zi-Amin, tahun ketiga Hijrah dan Peperangan Ar-Raji (Bi'ru Ma'unah) pada tahun keempat Hijrah. 

Di dalam bulan ini juga ada di kalangan umat Islam mengambil kesempatan melakukan perkara-perkara bidaah dan khurafat yang bertentangan dengan syariat Islam. Ini kerana menurut kepercayaan turun-temurun sesetengah orang Islam yang jahil, bulan Safar ini merupakan bulan turunnya bala bencana dan mala- petaka khususnya pada hari Rabu minggu terakhir. Oleh sebab itu setiap tahun mereka akan melakukan amalan-amalan karut sebagai cara untuk menolak bala yang dipercayai mereka itu. 

Antara amalan khurafat yang pernah muncul di alam Melayu ialah upacara Pesta Mandi Safar. Amalan ini menjadi popular suatu waktu dahulu. Apabila tiba bulan Safar, umat Islam terutamanya yang tinggal berhampiran dengan pantai atau sungai akan mengadakan upacara mandi beramai-ramai dengan kepercayaan perbuatan berkenaan boleh menghapuskan dosa dan menolak bala. Pada biasanya amalan mandi Safar ini dilakukan pada hari Rabu minggu terakhir dalam bulan Safar. 

Selain daripada amalan tersebut, kebanyakan umat Islam pada masa ini, khususnya orang-orang tua di negara ini tidak mahu mengadakan majlis perkahwinan dalam bulan Safar kerana mereka berpendapat dan mempercayai bahawa kedua-dua pengantin nanti tidak akan mendapat zuriat. Amalan dan kepercayaan seperti itu jelas bercanggah dengan syariat Islam serta boleh menyebabkan rosaknya akidah. 

Sebenarnya nahas atau bala bencana itu tidaklah berlaku hanya pada bulan Safar sahaja. Kepercayaan karut itu telah ditolak dan dilarang dengan kerasnya oleh agama Islam sebagaimana firman Allah Subhanahu Wataala dalam Surah At-Taubah ayat 51 yang tafsirannya:
## Rujukan
Jamadilakhir

**Jamadil Akhir** ( atau **Jumaada al-Akhir** and **Jumada al-Akhira** (, yang turut ditransliterasi */*, ; juga disebut sebagai */*, ).

Turut dikenal juga sebagai **Jumada al-Thani** (, juga ditransliterasi  **', ; turut disebut  **', ) adalah bulan keenam dalam Takwim Hijrah.

Ini ialah bulan yang keenam dalam bulan-bulan Islam. Asal-usul perkataan daripada kata akar Jumda, yang digunakan untuk menyatakan tanahyang kering: tanah yang tidak ditimpa hujan, lantas menunjukkan yag ini ialah bulan-bulan kering.

## Peristiwa penting
* Peperangan Zi Qarad adalah peristiwa penting yang berlaku pada Jamadilakhir, bulan ke-6 dalam kalendar Islam. Kehebatan tentera Islam pada zaman Rasulullah juga tercatat dalam Peperangan Yarmuk pada tahun ke-13 Hijrah antara tentera Rom dan Islam. Tentera Rom disertai lebih 100,000 orang kalah kepada tentera Islam yang hanya 30,000 orang dalam peperangan itu. Tentera Islam dipimpin oleh Khalid bin Al Walid dan Abu `Ubaidah. Kemenangan berpihak kepada tentera Islam. Ada pandangan yang mengatakan peperangan itu berlaku pada Rejab tahun ke-15 Hijrah. 

* Peperangan Al Jamal yang berlaku di luar kota Basrah, Iraq pada 10 Jamadilakhir tahun ke-36 Hijrah antara Amir Al Mu'minin Ali bin Abi Talib. Peperangan ini disertai beberapa sahabat antaranya `Ammar bin Yasir dan Abdullah bin Al Abbas. Dalam peperangan itu mereka menghadapi kumpulan yang diketuai oleh Aisyah binti Abi Bakar, Talhah bin Ubaidillah dan Az Zubair bin Al `Awwam yang menuntut supaya khalifah menjalankan penyiasatan dan pembelaan terhadap pembunuhan Uthman bin Affan. Peperangan itu dimenangi oleh tentera Ali bin Abi Talib. Ada pendapat yang mengatakan bahawa peperangan itu berlaku pada Jamadil Awal.

### Ringkasan peristiwa
* 03 Jamadilakhir, kematian Fatimah, anak perempuan Muhammad pada 11H
* 03 Jamadilakhir, kemangkatan Harun al Rashid, Khalifah kelima Abbasiyah
* 10 Jamadilakhir, kemenangan Ali dalam Perang Unta (Jamal)
* 13 Jamadilakhir, Umm ul-Banin meinggal dunia (ibu Abbas ibn Ali)
* 20 Jamadilakhir, kelahiran Fatimah, anak perempuan Muhammad
* 22 Jamadilakhir, kematian Khalifah Abu Bakar
* 25 Jamadilakhir, 564H, Salahuddin al-Ayyubi menjadi penguasai di Mesir
Rabiulawal

**Rabiulawal** merupakan bulan ketiga dalam Takwim Hijrah.

Bulan ini membawa satu peristiwa besar yang menjadi ingatan kepada seluruh umat manusia. Nabi Muhammad SAW telah diputerakan pada bulan ini iaitu pada 12 Rabiul Awal. Pelbagai acara sambutan Maulidur Rasul diadakan bagi memuliakan hari keputeraan junjungan kita ini.